《听雨图为邓四丈湘皋题》
清代·彭洋中

嗟余久负联床约，对此茫茫百感生。岩穴待寻招隐地，波涛何似在山清。

百年聚首几风雨，四海知心两弟兄。今日相逢颍滨老，凄凉犹是说彭城。

作者简介：（1803—1864）湖南湘乡人，字彦深，一字晓杭。道光八年举人，后以道衔权潼川知府。曾议积粟宝庆以拒太平军，又佐骆秉章，在万县监造火箭。有《古香山馆存稿》。